המועדון המסחרי והתעשייתי

המועדון המסחרי והתעשייתי הוא מועדון חברים ייחודי של אנשי כלכלה, תעשיינים, מנהלים, אנשי עסקים ובעלי מקצועות חופשיים מתחומים שונים ומהמובילים בישראל. המועדון הוקם בשנת 1938 בטרם הוקמה מדינת ישראל על ידי אנשי כלכלה וחזון, מראשי הסוחרים והתעשיינים של המדינה שבדרך. המועדון מהווה נקודת מפגש לבכירים מכל קצוות המשק הישראלי.   ליבת הפעילות של המועדון היא קידום ערכים חברתיים והזדמנויות עסקיות. המפגשים החברתיים מהווים קרקע פורייה ליצירת פרויקטים חברתיים לקידום הדור הבא של יזמים צעירים, כמו גם ליצירת קשרים עסקיים בין חברי המועדון לקידום כלכלת ישראל. השדרה הניהולית של המועדון כוללת את נשיאת המועדון יונה ברטל, נשיאות הכבוד, חברי ההנהלה ומנכ"לית המועדון עליזה סומך קרן. בפני חברי המועדון מופיעים אישי ציבור בכירים מתחומי הממשל והפוליטיקה, ראשי חברות גלובליות, אנשי כלכלה מובילים, אנשי עסקים, מדע ורוח, העוסקים בנושאים הרלוונטיים לסדר היום הלאומי, מחד והסוגיות המקדמות את המשק, מאידך. המועדון מציע לחבריו: הזדמנות להבעת דעה והשפעה על מובילי דעת קהל ומעצבי מדיניות. שיתופי פעולה עם ארגונים וחברות בעלי סדר יום חברתי-כלכלי תואם. מערכת פנימית של רישות וקשרים עסקיים בין חברי המועדון. השתתפות באירועי חוץ הכוללים ביקורים וסיורים באתרים שבחלקם אינם פתוחים לקהל הרחב. הזדמנויות לשיתופי פעולה עסקיים בין חברי המועדון לקידום פרויקטים ממלכתיים ופרטיים. ומעל לכל, המועדון המסחרי תעשייתי מקדם יחד עם הגורמים הכלכליים המובילים במשק סדר יום רלוונטי באמצעות פרויקטים חברתיים וניירות עמדה משותפים לטובת כלכלת מדינת ישראל. המועדון נוסד ב-10 בפברואר 1938 בתקופת היישוב היהודי, על ידי ראשי התעשיינים, בעלי המקצועות החופשיים ואנשי המסחר היהודים, כמועדון בעל צביון בריטי. על מגילת היסוד חתומים התעשיין יעקב בוטקובסקי, סוחר העצים משה סבירסקי ומאיר אריסון. על המייסדים נמנה גם איש הביטוח הרצל (הרץ) גולדנברג, ממייסדי חברת הביטוח "ירדניה" שהיה פעיל שנים רבות במועדון. תחילה שימש המועדון מקום קבוע למפגש חברתי בימי שישי. משתתפיו היו גברים בלבד, הוחלפו בו דעות ורעיונות ונוצרו קשרים בתחומים מדיניים, כלכליים ומשפטיים. ב-20 במאי של אותה השנה התכנסה אספה מייסדת ומטרות הארגון הורחבו ליצירת יחסי מסחר הוגנים ופעילות לטובת פיתוח המסחר והתעשייה בלשכות המסחר והממשלה. בדו"ח של אותה השנה, הנשיא יעקב בוטקובסקי הציג את הצלחת המועדון במגבית "כופר הישוב". כחלק מפעילות המועדון הועברו הרצאות בנושאים שונים, ונערכו סיורים בעזרת הקרן הקיימת להכרת יישובים ברחבי ארץ ישראל. בשנת 1941 רכש המועדון את מבנה הקבע שלו ברחוב נחמני 17 בתל אביב, ובסוף שנות ה-60, לאחר שהמבנה נמכר, העביר את פעילותו לבית ציוני אמריקה, בית הרופאים ובית העיתונאים במלון שרתון. משנת 2010 פועל המועדון בעיקר ממלון קראון פלאזה בתל אביב. לצד נשיא המועדון, הנבחר אחת לשנתיים ויכול לכהן שתי קדנציות רצופות בלבד, פועלת הנהלה בת 12 חברים המקימה מתוכה ועדות בנושאים מובילים: מלגות, קשרי חוץ, פעילות בקהילה, ועדת קבלה ואירועים שונים. במהלך השנים התארחו במועדון נשיאים, ראשי ממשלות, שרים, חברי כנסת, רמטכ"לים, שגרירים, שופטים, סופרים, אנשי רוח ואנשי עסקים בכירים, בהם: דוד בן-גוריון, לוי אשכול, אבא אבן, מנחם בגין, ד"ר יוסף בורג, חיים הרצוג, יצחק רבין, יצחק שמיר, חיים לסקוב, שאול מופז, הרב ישראל מאיר לאו, יוסף לפיד, בנימין נתניהו, אהוד ברק, עוזי ארד, יעקב פרנקל, סטנלי פישר, יוסי שריד, כרמי גילון, אריאל שרון, עמוס עוז ועוד. שיא ההופעות במועדון, 38 במספר, נקבע על ידי נשיא המדינה לשעבר שמעון פרס. בשנת 2007 חגג המועדון שבעים שנים לקיומו, באירוע מיוחד במשכן הנשיא. עם נשיאי המועדון נמנו: יעקב בוטקובסקי, הלל הילמן, ד"ר ארנון רוז'נסקי, ישראל לוין, אפרים גוזמן, אריה וינברג, ד"ר חיים טייכמן, ד"ר אשר הלפרין, משה נוידרפר, משה שמיר, יצחק גטניו, רמי גוזמן, מירה פרידמן חמו, חיים אהרן, עמיר מקוב, רפי פריאל, אורלי אברהמי, דן ברניצקי, אמנון דותן והנשיאה הנוכחית יונה ברטל. המועדון הקים קרן מלגות על שם אל"ם אילן רמון ומחלק מלגות לסטודנטים ותלמידי תיכון מצטיינים ונזקקים בתל אביב בעיקר בשכונות של דרום תל אביב ויפו. הסכומים עבור הקרן נתרמים על ידי חברי המועדון ובשיתוף עם גופים עסקיים המשקיעים בקידום ידע כלכלי וטכנולוגי בישראל. בעת מגפת הקורונה נערכו מיפגשים מקוונים עם שורה של מקבלי החלטות מובילים. פרופ' ג'ונתן גרשוני (גר') הרצה על ההתקדמות בפיתוח החיסון כנגד הנגיף עימות לקראת הבחירות לנשיאות ארצות הברית 2020, עם הפרופ' איתמר רבינוביץ והקונסול לשעבר אלון פנקס הדלקת נרות חגיגית בהשתתפות הזמר יזהר כהן מפגש עם נשים מובילות בעסקים, בהשתתפות גליה אלבין, ג'וליה זהר הבעלים והמנהלת של מפעל טחינת אל ארז, ליאורה בירנהק, בעלים ומנכ"לית של מפעל מנעמים דוד בן-גוריון באירוע של המועדון משה דיין נואם במועדון, לימינו נשיא המועדון ד"ר ארנון רוז'נסקי יצחק רבין נואם (שנות ה-90) אבא אבן נואם במועדון נשיאת המועדון המסחרי והתעשייתי, יונה ברטל, נואמת במועדון עימות במועדון המסחרי והתעשייתי בין איתמר רבינוביץ' לבין אלון פנקס, בהנחיית נשיאת המועדון, יונה ברטל מפגש במועדון המסחרי והתעשייתי חמי פרס נואם במועדון מדיה וקבצים בנושא המועדון המסחרי והתעשייתי בוויקישיתוף אתר האינטרנט הרשמי של המועדון המסחרי והתעשייתי המועדון המסחרי והתעשייתי, ברשת החברתית פייסבוק המועדון המסחרי והתעשייתי, באתר "גיידסטאר ישראל" דרור פויר, ‏מועדון מעריצים, באתר גלובס, 6 בדצמבר 2007 מיקי פלד, פישר: "לא נאפשר לפתח בועת נדל"ן; עליית מחירים של 20% בשנה - מטרידה", באתר כלכליסט, 4 בנובמבר 2010 יהודית שחר, יונה ברטל נשיאת המועדון המסחרי תעשייתי בישראל, 20 אוגוסט 2020 בן שיף, המועדון התעשייתי מסחרי יאמץ את תיכון צור אורט ערד (אורכב 10.10.2013 בארכיון Wayback Machine), 3 במאי 2012